शीर्षक: कंगना राणावतची भगतसिंग यांच्याशी तुलना, दाक्षिणात्य अभिनेता विशालची पोस्ट #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1. कंगना राणावतची भगतसिंग यांच्याशी तुलना, दाक्षिणात्य अभिनेता विशालची पोस्ट 

मुंबईची तुलना पाकव्याप्त काश्मीरशी करणाऱ्या अभिनेत्री कंगना राणावतच्या कार्यालयावर मुंबई महापालिकेकडून कारवाई करण्यात आली आहे. 

महापालिकेच्या कर्मचाऱ्यांनी कंगनाच्या जुहू येथील कार्यालयामधील अनधिकृत बांधकाम तोडलं आहे. 

पालिकेच्या या कारवाईवर दाक्षिणात्य अभिनेता विशाल यानं नाराजी व्यक्त केली आहे. त्यानं कंगनाची तुलना थेट भगतसिंग यांच्याशी करत तिला पाठिंबा दिला आहे. लोकसत्तानं ही बातमी दिली आहे. 

विशालनं ट्वीट केलं की, "प्रिय कंगना, तुमच्या धैर्याला सलाम. कुठलाही मागचा पुढचा विचार न करता तुम्ही या वादात उडी मारली. हे तुमचं वैयक्तिक प्रकरण नाही. तरी देखील सरकारच्या प्रकोपाचा सामना तुम्हाला करावा लागत आहे. पण तुम्ही तितक्याच सक्षमपणे उभ्या आहात. हे खूप मोठं उदाहरण आहे. 1920 साली भगत सिंग यांनी देखील अशीच भूमिका घेतली होती," अशा आशयाचं ट्विट करुन विशालने कंगनाची तोंड भरुन स्तुती केली आहे. त्याचं हे ट्विट सध्या सोशल मीडियावर सर्वांचेच लक्ष वेधून घेत आहे.

यामुळे सरकारचं काही चुकत असेल तर त्याविरोधात बोलण्याची सामान्य माणसाला ताकद मिळेल, असंही त्यांनी पुढे म्हटलंय.

दरम्यान, "कंगना राणावतला आम्ही पाठिंबा दिला आहे. त्यांच्यावर अन्याय झाला आहे ही त्यांचीही भावना आहे. आमचीही हीच भावना आहे. मुंबई ही आरपीआयची आहे, भाजपाची, राष्ट्रवादी काँग्रेसची, काँग्रेसची, शिवसेनेची सगळ्यांची आहे. मुंबईत राहण्याचा सगळ्यांना अधिकार आहे," असं मत केंद्रीय सामाजिक न्याय राज्यमंत्री रामदास आठवले यांनी व्यक्त केलं आहे.

कंगनासोबत एक तास चर्चा केल्याचंही त्यांनी सांगितलं आहे. 

2. खडसेंसारख्या कार्यकर्त्यांमुळेच पक्षाला आज अच्छे दिन - नितीन गडकरी

फार पूर्वीपासून आम्ही राज्यात खडसेंसोबत पक्षाचं काम करत आलो आहोत. प्रमोद महाजन, गोपीनाथ मुंडे यांच्यासोबत त्यावेळच्या प्रतिकूल काळात आम्ही महाराष्ट्रात भाजपची उभारणी केली. आज जे चांगले दिवस आहेत, ते खडसेंसारख्या कार्यकर्त्यांच्या योगदानाचं फलित आहे, असं मत केंद्रीय मंत्री नितीन गडकरी यांनी व्यक्त केलं आहे. सकाळनं ही बातमी दिलीय.

 जनसेवेचा मानबिंदू- एकनाथ खडसे या पुस्तकाचं प्रकाशन नितीन गडकरी यांच्या हस्ते करण्यात आलं. यावेळी ते बोलत होते. 

नितीन गडकरी

या कार्यक्रमात खडसे यांनी फडवीसांना टोला लगावला आहे. 

ते...